EkBass/fiwiki-20250220-pages-articles huggingface dataset:
Alexis Vastine

Alexis Alain Vastine (17. marraskuuta 1986 Pont-Audemer – 9. maaliskuuta 2015 La Riojan maakunta, Argentiina) oli ranskalainen nyrkkeilijä ja olympiamitalisti. Vastine voitti sarjan 64 kg olympiapronssia Pekingissä 2008 hävittyään välierässään olympiakullan voittaneelle Manuel Félix Díazille. Lontoon kesäolympialaisissa 2012 hän sijoittui jaetulle viidennelle sijalle.Olympics at Sports-Reference Moskovan EM-kilpailuista 2010 Vastine saavutti hopeaa 69 kilogramman painoluokasta hävittyään loppuottelussa unkarilaiselle Balázs Bácskaille.http://amateur- boxing.strefa.pl/Championships/EuropeanChampionships2010.html Vastine kuoli 28-vuotiaana kymmenen henkeä vaatineessa helikopterionnettomuudessa Argentiinan La Riojan maakunnassa 9. maaliskuuta 2015. Samassa onnettomuudessa kuolivat myös ranskalainen kilpapurjehtija Florence Arthaud ja uinnin olympiavoittaja Camille Muffat. Urheilijat olivat kuvaamassa selviytymisaiheista Dropped-nimistä televisio-ohjelmaa. == Lähteet == * Alexis Vastine Bio, Stats and Results Olympics at Sports-Reference.com === Viitteet === Luokka:Ranskalaiset nyrkkeilijät Luokka:Ranskalaiset olympiamitalistit Luokka:Vuonna 1986 syntyneet Luokka:Vuonna 2015 kuolleet Luokka:Lento- onnettomuudessa kuolleet
Hydroleaceae

Hydroleaceae on pieni kasviheimo koppisiemenisten Solanales-lahkossa, ja siinä on vain yksi suku, Hydrolea.Stevens 2001–, Viitattu 10.3.2015. == Tuntomerkit == Heimon/suvun kasvit ovat ruohoja tai pensasmaisia. Niiden lehdet ovat melko pieniä ja lehtilaidat ovat hampaiset tai ehyet. Kukat ovat 4–5-lukuisia, keskikokoisia. Verhiö on tyvestä yhdislehtinen ja terälehdet ovat kasvaneet yhteen leveän kellomaiseksi, väriltään teriö on sininen. Heteenponnet ovat liikkuvia, palhot tyveltään äkisti leventyviä tai liuskaisia. Toisinaan kukassa on mesiäinen. Yhdislehtinen sikiäin koostuu 2–4 emilehdestä, istukat ovat kaksiliuskaisia, vartalot erillisiä, luotti hieman suppilomainen tai pallomainen. Hedelmä on eri tavoin avautuva kota, siemenet pitkittäisharjuisia ja niissä on kirjava valkuainen, endospermi. == Levinneisyys == Levinneisyysalue käsittää tropiikin ja lämpimänlauhkeiden alueiden kosteikot. Eräät lajit kasvavat vedessä. == Luokittelu == Hydroleaceae-heimon ainoassa suvussa on 12 lajia. Lähin sukulaisheimo on Sphenocleaceae. Aiemmin Hydrolea- suku sisällytettiin tavallisesti sievikkikasveihin (Hydrophyllaceae). == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/hydroleaceaemap.gif * Solanales-lahkon evoluutiopuu: http://www.mobot.org/mobot/research/apweb/trees/solanales.gif Luokka:Solanales Luokka:Kasviheimot
Grupos de Resistencia Antifascista Primero de Octubre

Grupos de Resistencia Antifascista Primero de Octubre (”Lokakuun ensimmäisen antifasistiset vastarintaryhmät”) eli GRAPO on espanjalainen vasemmistolainen terroristijärjestö. Se vastustaa muun muassa Espanjan Nato-jäsenyyttä. Järjestö on nykyisin heikentynyt merkittävästi viranomaisten vastatoimien takia, eikä sitä pidetä merkittävänä uhkana. ==Historia== GRAPO perustettiin vuonna 1975 Espanjassa tuolloin kielletyn Espanjan uudelleen muodostetun kommunistipuolueen aseellisena siipenä. Järjestö alkoi sitten tehdä poliittisia salamurhia, pommi-iskuja, kaappauksia ja ryöstöjä. Vuosien 1975 ja 2003 välillä se teki noin 700 iskua, joissa kuoli yhteensä 80 henkilöä. Kohteeksi joutuivat esimerkiksi Espanjan armeijan ja oikeuslaitoksen henkilöstöt sekä poliisi. Ensimmäisessä iskussaan vuonna 1975 GRAPO surmasi neljä poliisia. Verisimmän iskunsa GRAPO teki vuonna 1979, kun se pommitti kahvilaa nimeltä Cafeteria California-47. Tässä iskussa kuoli 8 henkilöä ja haavoittui yli 50. Sittemmin GRAPO on heikentynyt merkittävästi Espanjan ja Ranskan viranomaisten iskujen takia. Marraskuussa vuonna 2000 uudelleenmuodostetun kommunistipuolueen keskuskomitean jäsenet pidätettiin Pariisissa. Kahta vuotta myöhemmin pidätettiin vielä 8 Pariisissa ja 4 Madridissa ja vuonna 2006 järjestön johtaja Juan Garcia Martin ja kaksimuuta pidätettiin Reusin kaupungissa Espanjassa. Pidätykset rampauttivat GRAPO:n johtorakenteet. Ongelmana järjestöllä on ollut lisäksi sen jäsenten vanheneminen ja uusien jäsenten hankkimisen vaikeus. ==Lähteet== Luokka:Äärivasemmistolaiset terroristijärjestöt Luokka:Puolisotilaalliset järjestöt
Mellonmäen hyppyrimäet

Mellonmäen hyppyrimäet on kahden hyppyrimäen muodostama mäkihypyn suorituspaikka Imatralla. ==Historia== Mellonmäki avattiin vuonna 1972. Kun Imatralla ei ollut enää mäkihyppyseuraa Joutsenon Kullervo otti hoitaakseen vuonna 2001 Mellonmäen, koska sen suurin hyppyrimäki oli käyttökelvoton 1990-luvun loppupuolelta asti. Syksyllä 2007 rakennettiin K38-mäki talkoovoimilla ja heti seuraavana kesänä mäen profiilia muutettiin paremmaksi. Mellonmäen vauhdinottotorni uusittiin syksyllä 2008 ja siihen asennettiin ruostumattomasta teräksestä latu. Hyppyrimäkien muovittaminen on suunnitteilla, mutta rahoitusta siihen ei ole. ==Mellonmäki== ===Mäkiennätyksen kehittyminen=== Mäkiennätyksen 56,5 metriä ovat hypänneet Joonas Haapala, Pasi Huttunen, Esa Könönen ja Taneli Niemi. Joona Forsgren on hypännyt 57,0 metriä, mutta hän kaatui hyppynsä. Päivämäärä Hyppääjä Pituus Kilpailu Kommentti 11.3.2006 Joonas Haapala 56,5 m 29.1.2011 Pasi Huttunen Esa Könönen 56,5 m 12. Mellonmäen Kisat 29.1.2011 Joona Forsgren 57,0 m 12. Mellonmäen Kisat Kaatunut 28.1.2012 Taneli Niemi 56,5 m 13. Mellonmäen Kisat ==HS43== ===Mäkiennätyksen kehittyminen (miehet)=== Mäkiennätyksen 30,5 metriä on hypännyt Kasperi Valto. Päivämäärä Hyppääjä Pituus Kilpailu Kommentti 31.1.2009 Aleksi Urjo 22,0 m 11. Mellonmäen Kisat 31.1.2009 Aleksi Urjo 23,0 m 11. Mellonmäen Kisat 31.1.2009 Antti-Pekka Urjo 23,0 m 11. Mellonmäen Kisat 31.1.2009 Hannes Pekkinen 23,5 m 11. Mellonmäen Kisat 31.1.2009 Antti-Pekka Urjo 24,0 m 11. Mellonmäen Kisat 31.1.2009 Hannes Pekkinen 25,0 m 11. Mellonmäen Kisat 31.1.2009 Antti Aalto 27,5 m 11. Mellonmäen Kisat Kaksi kertaa 8.2.2015 Tuomas Kinnunen 27,5 m 15. Mellonmäen Kisat 8.2.2015 Tuomas Kinnunen 28,5 m 15. Mellonmäen Kisat 8.2.2015 Kasperi Valto Matti Kolari 29,5 m 15. Mellonmäen Kisat 8.2.2015 Kasperi Valto 30,5 m 15. Mellonmäen Kisat ===Mäkiennätyksen kehittyminen (naiset)=== Naisten mäkiennätyksen 22,0 metriä on hypännyt Julia Tervahartiala. Päivämäärä Hyppääjä Pituus Kilpailu Kommentti 8.2.2015 Selina Kähkönen 21,0 m 15. Mellonmäen Kisat 8.2.2015 Julia Tervahartiala 21,0 m 15. Mellonmäen Kisat 8.2.2015 Julia Tervahartiala 22,0 m 15. Mellonmäen Kisat ==Katso myös== *Ahvenlammen hyppyrimäet *Punnankylän mäkikeskus ==Lähteet== *Mellonmäki skisprungschanzen.com *MELLONMÄKI jokumaki.suntuubi.com *Tulokset jokumaki.suntuubi.com *Mäkihyppyharrastajien puute vaivaa: Mellonmäkeen halutaan aloittelijalle sopiva pikkumäki Imatralainen.fi Luokka:Suomen hyppyrimäet Luokka:Imatran rakennukset ja rakennelmat Luokka:Imatran urheilu
Daniil Tsyplakov

Daniil Aleksandrovitš Tsyplakov (; s. 29. heinäkuuta 1992 Komsomolsk-na-Amure) on venäläinen korkeushyppääjä. Tsyplakovin ulkoratojen ennätys on elokuussa 2014 Saranskissa hypätty 233 ja sisäratojen ennätys helmikuussa 2014 Moskovassa hypätty 234. Tsyplakov edustaa Habarovskij- seuraahttp://www.european- athletics.org/athletes/group=t/athlete=152150-tsyplakov-daniyil/index.html. Tsyplakov voitti kultaa vuoden 2015 sisäratojen EM-kilpailuista Prahasta tuloksella 231. Hän kilpaili myös vuoden 2014 EM-kilpailuissa Zürichissä sijoittuen finaalissa sijalle viisi. Hän oli viides myös Sopotin MM- hallikilpailuissa 2014 ja Pekingin MM-kilpailuissa 2015. Vuoden 2015 kesäuniversiadeista Gwangjusta Tsyplakov saavutti kultaa niin ikään tuloksella 231. Tsyplakov voitti vuonna 2009 pronssia alle 18-vuotiaiden MM-kilpailuista Brixenistä. Hän on saavuttanut Tampereelta kaksi nuorten arvokisamitalia, kultaa vuoden 2009 Euroopan nuorten kesäolympiafestivaaleilta ja hopeaa vuoden 2013 alle 23-vuotiaiden EM-kilpailuista. == Lähteet == Luokka:Venäläiset korkeushyppääjät Luokka:Vuonna 1992 syntyneet Luokka:Elävät henkilöt
Marija Krjutškova

Marija Jevgenjevna Krjutškova (7. heinäkuuta 1988 Donin Rostov, Venäjän SFNT, Neuvostoliitto – 8. maaliskuuta 2015 Rostov-na-Donu) oli venäläinen telinevoimistelija ja olympiamitalisti. Krjutškova kuului 16-vuotiaana Venäjän olympiapronssia joukkuekilpailussa voittaneeseen joukkueeseen Ateenassa 2004. Samoissa kisoissa hän sijoittui hypyssä 42:nneksi, permannolla 79:nneksi ja moniottelussa 92:eksi.Olympics at Sports-Reference == Lähteet == * Mariya Kryuchkova Bio, Stats and Results Olympics at Sports-Reference.com === Viitteet === Luokka:Venäläiset telinevoimistelijat Luokka:Venäläiset olympiamitalistit Luokka:Vuonna 1988 syntyneet Luokka:Vuonna 2015 kuolleet
Eläinekologia

Eläinekologia on tieteenala, joka tutkii eläinlajien yksilömäärään ja populaatioiden levinnesyyteen vaikuttavia tekijöitä. Tähän sisältyy muun muassa eläinten luokitus, eläinten rakenteen tutkiminen ja eläinmaantiede. Eläinekologiaan kuuluu myös populaatioiden eläinyhteisöjen ja eläinten käyttäytymisen tutkimus. Esimerkiksi lintujen ravinnon hankintatavat vaikuttavat siihen, millaisella alueella ne elävät ja tietyn tyyppisillä alueilla on yleensä ravinnonhankintatavoiltaan samanlaisia lintuja. Eläinekologia on osa yleistä ekologiaa, johon kuuluu myös kasviekologia. Niin eläin- kuin kasvilajien määrä ja koostumus riippuu elinympäristön olosuhteista. Näitä olosuhteita voidaan tarkastella tietyn eliöyhteisön, kuten yhden suoalueen sisällä. Toinen tapa tarkastella lajien monimuotoisuuteen vaikuttavia tekijöitä on tarkastella lajikoostumuksen muuttumista elinympäristön muuttuessa. Lajien monimuotoisuutta voidaan tarkastella myös laajemman alueen ekologiaa tutkimalla. == Lähteet == Luokka:Eläintiede Luokka:Ekologia
Jääkiekko talviolympialaisissa 2018 – miesten karsinnat

Jääkiekon olympiakarsinnat vuoden 2018 Pyeongchangin turnaukseen alkoivat lokakuussa 2015. Karsintojen lopputurnaukset pelattiin syyskuussa 2016. == Karsinnat läpäisseet joukkueet == Kilpailu Päivämäärä Paikka Kilpailupaikkoja Kilpailupaikan lunastaneet Maailmanranking vuonna 2015 Maailmanmestaruuskisat vuonna 2012 Maailmanmestaruuskisat vuonna 2013 Olympiakisat vuonna 2014 Maailmanmestaruuskisat vuonna 2014 Maailmanmestaruuskisat vuonna 2015 17\. toukokuuta 2015 – 8 Olympiakarsintaturnaus 1.–4. syyskuuta 2016 1 Olympiakarsintaturnaus 1.–4. syyskuuta 2016 1 Olympiakarsintaturnaus 1.–4. syyskuuta 2016 1 Isäntämaa 19. syyskuuta 2014 1 IIHF: Korea headed to the Olympics Yhteensä 12 == Ennakkokarsinta == Ennakkokarsintaturnaukset pelattiin 5.–8. marraskuuta 2015. === 1. karsintaottelu === === Lohko K === http://stats.iihf.com/Hydra/567/ === Lohko L === http://stats.iihf.com/Hydra/569/ == Esikarsinta == Esikarsintaturnaukset pelattiin 11.–14. helmikuuta 2016. === Lohko G === http://stats.iihf.com/Hydra/571/ === Lohko H === http://stats.iihf.com/Hydra/572/ === Lohko J === http://stats.iihf.com/Hydra/573/ == Karsinnan lopputurnaus == Karsinnan lopputurnaus pelattiin 1.–4. syyskuuta 2016. === Lohko D === === Lohko E === === Lohko F === == Karsiutuneiden lopulliset olympiasijoitukset == Sija Joukkue 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. 33\. 34\. 35\. 36\. 37\. == Lähteet == * IIHF: 2018 Olympic Winter Games miesten karsinnat
Jakub Holuša

Jakub Holuša (s. 20. helmikuuta 1988 Opava, Tšekkoslovakia) on tšekkiläinen keskimatkojen juoksija, joka kilpailee 800 ja 1 500 metrillä. 800 metrillä hänen ennätyksensä on vuonna 2012 Dohassa juostu 1.45,12 ja 1 500 metrillä vuonna 2018 Monacossa juostu 3.32,49, joka on myös Tšekin ennätys. 183 senttimetriä pitkä ja 72 kilogrammaa painava Holuša edustaa TJ Dukla Prahaahttp://www.european- athletics.org/athletes/group=h/athlete=138102-holusa-jakub/index.html. Holuša saavutti hopeaa vuoden 2012 sisäratojen MM-kilpailuista Istanbulista 800 metriltä ajalla 1.48,62. Vuoden 2016 sisäratojen MM-kilpailuista hän saavutti niin ikään hopeaa, nyt 1 500 metriltä ajalla 3.44,30. Holuša voitti kultaa kotiyleisönsä edessä 1 500 metrillä vuoden 2015 sisäratojen EM-kilpailuissa Prahassa ajalla 3.37,68. Tuo voitto oli pitkälti Holušan hyvän loppukirin ansiotahttp://www.yleisurheilu.fi/uutinen/holusa-huudatti-schippers-keskittyy- moniotteluun. Lisäksi hän on sijoittunut hallikisoissa viidenneksi 800 metrillä MM-kilpailuissa 2010 ja 1 500 metrillä EM-kilpailuissa 2011 ja MM- kilpailuissa 2014. Ulkoradoilla Holuša on sijoittunut viidenneksi EM-kisojen 800 metrillä 2010 ja 2012 sekä MM-kilpailujen 1 500 metrillä 2017. Kesäolympialaisiin hän on osallistunut kolmesti. Vuosina 2008 ja 2012http://www.sports-reference.com/olympics/athletes/ho/jakub-holusa-1.html hän jäi alkueriin 800 metrillä, 2016 hän selvisi 1 500 metrillä välieriin.. Maastojuoksun EM-kilpailuissa 2017 hän saavutti sekaviestissä hopeaa. Holušalla on kultaa alle 20-vuotiaiden EM-kilpailuista vuodelta 2007 3 000 metrin estejuoksusta. Alle 23-vuotiaiden EM-kilpailuista Holuša on voittanut pronssia 1 500 metriltä vuodelta 2009. == Lähteet == Luokka:Tšekkiläiset keskimatkojen juoksijat Luokka:Vuonna 1988 syntyneet Luokka:Elävät henkilöt
Punnankylän mäkikeskus

Punnankylän mäkikeskus on kolmen hyppyrimäen muodostama mäkihypyn suorituspaikka Lappeenrannan Joutsenossa. Hyppyrimäet eivät toistaiseksi ole hyppykunnossa (tilanne vuonna 2023.) ==Punnankylän hyppyrimäki== ===Mäkiennätyksen kehittyminen=== Mäkiennätyksen 26,5 metriä on hypännyt Daniel Karjalainen. Päivämäärä Hyppääjä Pituus Kilpailu Kommentti 28.3.2010 Antti Mattinen 17,0 m Saarnialan Punnankylän Vihkiäismäkikisa 28.3.2010 Antti Mattinen 18,0 m Saarnialan Punnankylän Vihkiäismäkikisa 28.3.2010 Iiro Venäläinen 18,5 m Saarnialan Punnankylän Vihkiäismäkikisa 28.3.2010 Ville Tyyster 21,0 m Saarnialan Punnankylän Vihkiäismäkikisa 28.3.2010 Ville Tyyster 22,0 m Saarnialan Punnankylän Vihkiäismäkikisa 15.1.2011 Timo Kääpä 22,5 m Etelä-Suomen aluecup 15.1.2011 Pyry Ruikka Juuso Havia 24,0 m Etelä-Suomen aluecup 15.1.2011 Ville Tyyster 25,5 m Etelä- Suomen aluecup 15.1.2011 Daniel Karjalainen Ville Tyyster 26,0 m Etelä-Suomen aluecup 15.1.2011 Daniel Karjalainen 26,5 m Etelä-Suomen aluecup ==K15== ===Mäkiennätyksen kehittyminen (miehet)=== Mäkiennätyksen 14,5 metriä on hypännyt Miska Tiilikainen. Päivämäärä Hyppääjä Pituus Kilpailu Kommentti 28.3.2010 Miska Tiilikainen 12,0 m Saarnialan Punnankylän Vihkiäismäkikisa 28.3.2010 Miska Tiilikainen 12,5 m Saarnialan Punnankylän Vihkiäismäkikisa 15.1.2011 Miska Tiilikainen 14,5 m Etelä-Suomen aluecup Kaksi kertaa ==Katso myös== *Ahvenlammen hyppyrimäet *Mellonmäen hyppyrimäet ==Lähteet== *http://www.skisprungschanzen.com/EN/Ski+Jumps/FIN- Finland/ES-Southern+Finland/Joutseno/1530-Punnantie/ *http://www.jokumaki.suntuubi.com/?cat=10 *http://www.jokumaki.suntuubi.com/?cat=13 Luokka:Suomen hyppyrimäet Luokka:Lappeenrannan urheilupaikat
Atte Kiskola

Atte Kiskola (s. 12. huhtikuuta 1992) on suomalainen ampumahiihtäjä. Hän edustaa Ahveniston Ampumahiihtäjiä. Hän on voittanut vuosina 2013 ja 2014 miesten SM-hopeaa, vuonna 2013 alle 21-vuotiaiden SM-kultaa yhteislähdössä ja viestissä. Lisäksi Kiskola on voittanut vuonna 2013 rulla-ampumahiihdossa takaa-ajon kultaa ja pikakilpailun hopeaa. Vuonna 2012 hän voitti SM-kultaa normaalimatkalta, pikakilpailusta ja alle 21-vuotiaiden viestistä. Pronssia hän voitti samoissa kilpailuissa yhteislähdöstä sekä miesten viestistä. Atte Kiskolaa valmentaa Kimmo Kouru. Kiskola toimii myös itse valmentajana kilpailemisen ohella pikkusiskolleen Auli Kiskolalle. ==Lähteet== Luokka: Suomalaiset ampumahiihtäjät Luokka: Vuonna 1992 syntyneet Luokka:Elävät henkilöt
Tom Slingsby

Tom Slingsby (s. 5. syyskuuta 1984 Sydney) on australialainen kilpapurjehtija ja olympiavoittaja. 186 senttimetriä pitkä ja 81 kilogrammaa painava Slingsby edustaa Gosford Sailing Clubiahttp://www.sports- reference.com/olympics/athletes/sl/tom-slingsby-1.html . Hän kilpailee laser- luokassahttps://members.sailing.org/sailors/biog.php?memberid=39164. Slingsby saavutti olympiakultaa vuoden 2012 kesäolympialaisista Lontoosta laser- luokasta. MM-kilpailuista Slingsbyllä on viisi kultaa vuosilta 2007, 2008, 2010, 2011 ja 2012 sekä yksi hopea vuodelta 2006. Vuonna 2010 hänet valittiin vuoden purjehtijaksi ja vuonna 2012 Australian vuoden urheilijaksi. Slingsbyn valmentajana toimii Arthur Brett. Hänet tunnetaan lempinimellä The Wind Whisperer (). == Lähteet == Luokka:Australialaiset kilpapurjehtijat Luokka:Australialaiset olympiavoittajat Luokka:Vuonna 1984 syntyneet Luokka:Elävät henkilöt
Lehmon hyppyrimäet

Lehmon hyppyrimäet oli kolmen hyppyrimäen muodostama mäkihypyn suorituspaikka Kontiolahden Lehmossa. Hyppyrimäet ovat hyppykelvottomia umpeenkasvamisen takia. ==Lähteet== *Lehmon hyppyrimäet skisprungschanzen.com Luokka:Suomen hyppyrimäet Luokka:Kontiolahden rakennukset ja rakennelmat Luokka:Kontiolahden urheilu
Ahvenlammen hyppyrimäet

Ahvenlammen hyppyrimäet oli kolmen hyppyrimäen muodostama mäkihypyn suorituspaikka Lappeenrannan Joutsenossa. Suurimman mäen puinen vauhdinottotorni purettiin kesällä 2008 ja pienimmistä mäistä on hypätty viimeksi talvella 2007. ==Katso myös== *Punnankylän mäkikeskus *Mellonmäen hyppyrimäet ==Lähteet== *http://www.skisprungschanzen.com/EN/Ski+Jumps/FIN- Finland/ES-Southern+Finland/Joutseno/0234-Ahvenlampi/ Luokka:Suomen hyppyrimäet Luokka:Lappeenrannan urheilupaikat Luokka:Joutseno
Kasviekologia

Kasviekologia on tieteenala, joka tutkii kasvien ja niiden elinympäristön suhdetta. Kasviekologiaan kuuluu kolme osa-aluetta: fysiologinen kasviekologia, kasvipopulaatioiden ja -yhteisöjen tutkimus sekä ekosysteemiekologian näkökulmasta kasveja tutkiva kasviekologia. Fysiologinen kasviekologia tutkii kasvien fysiologisia ominaisuuksia ja kasvien selviytymistä erilaisista ympäristötekijöistä, kuten lämpötilan vaihteluista. Kasvipopulaatioita ja -yhteisöjä tutkittaessa tarkastellaan eri kasviyksilöiden suhteita ja lajienvälisiä suhteita. Ekosysteemiekogian tasolla kasviekologiassa tutkitaan muun muassa ravinteiden ja energian kiertoa sekä ihmisen vaikutusta elinympäristöihin. Ihmisen haitallisia vaikutuksia elinympäristöihin vähennetään ennallistamistoimenpiteillä, joihin kuuluvat perinneympäristöjen hoito, kuten vanhojen niittyjen niittäminen. Kasviekologia on osa yleistä ekologiaa, johon kuuluu myös eläinekologia. Niin kasvi- kuin eläinlajien määrään ja koostumukseen vaikuttavat elinympäristön olosuhteet. Näitä olosuhteita voidaan tarkastella tietyn elinympäristön alueella, kuten yhdellä suoalueella. Toinen tapa tarkastella elinympäristön suhdetta lajeihin on tutkia lajikoostumuksen muuttumista elinympäristön muuttuessa. Elinympäristön vaikutusta lajien monimuotoisuuteen voidaan tarkastella myös laajemman alueen ekologiaa tutkimalla. == Lähteet == == Aiheesta muualla == *
Inaki Gomez

Iñaki Gomez-Goroztieta (s. 16. tammikuuta 1988 México, Meksiko) on meksikolaissyntyinen kanadalainen kilpakävelijä. Gomez kilpailee 20 kilometrin kävelyssä, jossa hänen ennätyksensä on vuonna 2014 Taicangissa tehty 1.20.18. 172 senttimetriä pitkä ja 60 kilogrammaa painava Gomez edustaa Racewalk West- seuraahttp://www.sports-reference.com/olympics/athletes/go/inaki-gomez-1.html . Gomez osallistui vuoden 2012 kesäolympialaisiin Lontoossa ollen 20 kilometrin kilpailussa 13:s. Hän kilpaili myös vuoden 2013 MM-kilpailuissa Moskovassa sijoittuen samalla matkalla sijalle kahdeksan. Vuoden 2013 kesäuniversiadeista Kazanista Gomez saavutti pronssia 20 kilometrin kävelyn joukkuekilpailusta. Henkilökohtaisessa kilpailussa hän oli kanadalaisista parhaana viides, kun kaikkien ajat laskettiin yhteen joukkuekilpailun tuloksen saamiseksi. Vuoden 2015 Pan-Amerikan kisoista Torontosta Gomez saavutti hopeaa 20 kilometriltä. Vuoden 2015 MM-kilpailuissa hän oli neljästoista 20 kilometrillä. == Lähteet == Luokka:Kanadalaiset kävelijät Luokka:Vuonna 1988 syntyneet Luokka:Elävät henkilöt
Kimmo Vehviläinen

Kimmo Einar Vehviläinen (s. 1972) on radioalan ammattilainen. Hän on toiminut radiossa erilaisissa tehtävissä 1990-luvun alusta asti aloitettuaan ensin pienissä paikallisradioissa. Vehviläinen opiskeli psykologiaa Helsingin yliopistossa, mutta keskeytti opintonsa kesätyönä alkaneen radiotoimittajuuden vuoksi. Vehviläinen juonsi vuoden 2019 loppuun saakka Radio Aallon aamuohjelmaa Dynastiaa yhdessä Jarkko Valteen, Hanna Kinnusen ja Jari Peltolan kanssa. Tätä ennen hän juonsi aamushowta Radio Novalla vuosina 2008–2010, ja sitä ennen hän juonsi Novalla muun muassa Sari Seppälän parina. Vuosina 2020–2022 hän juonsi Aito Iskelmä -radiokanavaa , kunnes loppuvuodesta 2022 palasi jälleen Radio Novan Aamuun. Vehviläinen on myös kysytty juontaja erilaisiin tapahtumiin ja on toiminut myös useiden tv-ohjelmien juontajana sekä kertojana. Vehviläinen oli mukana Nelonen-kanavan Selviytyjät Suomi -tosi-tv-sarjassa vuonna 2018 ja toimi Selviytyjät Suomi Ekstran juontajana vuonna 2019. Vuodesta 2019 alkaen Vehviläinen on toiminut tositelevisiosarja Big Brotherin juontajana. Vehviläinen avioitui Johanna Ullakon kanssa 20. elokuuta 2016 ja he erosivat keväällä 2018. Vehviläinen asuu avoliitossa vuonna 2018 tapaamansa kampaaja Petra Sydämen kanssa omakotitalossa Keravalla yhdessä Vehviläisen kahden aikuisen tyttären ja Sydämen alaikäisen pojan kanssa. Vehviläisen isä on kenraalimajuri Aarno Vehviläinen. == Lähteet == Luokka:Suomalaiset juontajat Luokka:Suomalaiset radiotoimittajat Luokka:Vuonna 1972 syntyneet Luokka:Elävät henkilöt
Jukka Pietikäinen

Jukka Tapio Pietikäinen (s. 1956)Suomen valtiokalenteri 2013, s. 224 on suomalainen diplomaatti. Hän on Suomen suurlähettiläs Perussa ja sitä ennen toimi pääkonsulina New Yorkissa, jonne hän siirtyi suurlähettilään paikalta Buenos Airesista. Pietikäinen aloitti diplomaattiuransa vuonna 1985.Suomen New Yorkin pääkonsulaatti finland.org 4.9.2012 ==Lähteet== Luokka:Suomen suurlähettiläät Luokka:Vuonna 1956 syntyneet Luokka:Elävät henkilöt
Etraviriini

Etraviriini (C20H15BrN6O) on bentsonitriilijohdannaisiin kuuluva orgaaninen yhdiste. Yhdiste on niin kutsuttu toisen sukupolven ei-nukleosidinen käänteiskopioijaentsyymin estäjä ja sitä käytetään lääketieteessä HIV:n hoidossa. ==Vaikutusmekanismi ja käyttö== Etraviriini sitoutuu muiden käänteiskopioijaentsyymin estäjien tavoin käänteiskopioijaentsyymiin ja estää tällöin sen DNA- ja RNA-riippuvaisen polymeraasiaktiivisuuden. Tällöin virussolut eivät pääse jakaantumaan ja kuolevat. Etraviriinia käytetään aina yhdessä muiden antiretroviraalisten lääkeaineiden kanssa. Sen on havaittu olevan tehokas myös sellaisia HIV-kantoja vastaan, jotka ovat kehittäneet resistenssin muita ei-nukleosidisia käänteiskopioijaentsyymin inhibiittoreita vastaan. Tyypillinen annostus on 200 mg/vrk ja absorptiota auttaa ruokailu lääkkeenoton jälkeen. Etraviriini tuli markkinoille vuonna 2008. ==Haittavaikutukset== Etraviriinin tyypillisiä haittavaikutuksia ovat allerginen ihottuma, vatsakivut, huonovointisuus ja ripuli. Lääkeaine voi aiheuttaa myös maksan entsyymiarvojen nousua. Vuonna 2009 raportoitiin tapauksista, joissa etraviriini oli mahdollisesti aiheuttanut hengenvaarallisen Stevens–Johnson-oireyhtymän. Lääkkeellä saattaa olla myös yhteys eräisiin autoimmuunisairauksiin kuten Basedowin tautiin, polymyosiittiin ja Guillain–Barrén oireyhtymään. ==Synteesi== Etraviriinin synteesin lähtöaineita ovat p-syanoaniliini ja syanamidi, jotka reagoivat muodostaen guanidiinijohdannaisen. Tämä reagoi dietyylimalonaatin kanssa muodostaen dihydroksisubstituoidun pyrimidiinijohdannaisen, jonka hydroksyyliryhmät korvautuvat kloorilla reaktiossa fosforyylikloridin kanssa. Näin muodostunut välituote bromataan ja yksi klooriatomeista korvautuu nukleofiilisella aromaattisella substituutiolla 2,6-dimetyyli-4-syanofenolin kanssa. Etraviriinisynteesin viimeisessä vaiheessa klooriatomi korvautuu aminoryhmällä reaktiolla ammoniakin kanssa. : ==Lähteet== Luokka:Viruslääkkeet
Antónios Mástoras

Antónios Mástoras (, etunimi usein muodossa Adónios; s. 6. tammikuuta 1991) on kreikkalainen korkeushyppääjä. Mástoraksen ulkoratojen ennätys on Ostravassa kesäkuussa 2014 hypätty 230 ja sisäratojen ennätys vuoden 2015 sisäratojen EM- kilpailuiden finaalissa hypätty 231. Hän edustaa Panellinos AC:tähttp://www.european- athletics.org/athletes/group=m/athlete=153336-mastoras-adonios/index.html. Mástoras saavutti hopeaa ennätystuloksellaan vuoden 2015 sisäratojen EM- kilpailuista Prahasta. Hän jakoi hopean yhdessä Italian Silvano Chesanin kanssa. Mástoras on osallistunut kerran MM-kilpailuihin, vuonna 2013, jääden tuolloin karsintaan. Myös vuoden 2014 EM-kilpailuissa Zürichissä hän jäi karsintaan. Mástoras saavutti pronssia alle 23-vuotiaiden EM-kilpailuista 2013 Tampereelta tuloksella 226. Hän jakoi pronssin Ison-Britannian Allan Smithin kanssa. == Lähteet == Luokka:Elävät henkilöt Luokka:Kreikkalaiset korkeushyppääjät Luokka:Vuonna 1991 syntyneet
Svein-Erik Stiansen

Svein-Erik Stiansen (s. 6. toukokuuta 1942) on norjalainen pikaluistelija. Stiansen oli maailman kärkiluistelijoita 1960-luvun lopulla. Hänen paras matkansa oli 1 500 metriä, mutta myös muilla matkoilla hänellä oli kansainvälistä menestystä. Stiansen nousi ensimmäisen kerran kansainväliseen tietoisuuteen osallistuessaan vuoden 1962 MM-kisoihin, joissa hän ei vielä päässyt kuitenkaan luistelemaan viimeistä matkaa kokonaissijoituksen ollessa 18. Vuoden 1964 EM-kisoissa hän sijoittui 16:nneksi. Stiansen osallistui kaikkiaan kymmenen kertaa MM- ja EM-kisoihin. Menestysvuodet olivat vuosina 1966–1969. Vuoden 1966 EM-kisoissa sijoitus oli 7. ja MM-kisoissa 5. Seuraavasta kaudesta eli talvesta 1967 tuli hänen uransa huippuvuosi, kun hän sijoittui niin MM- kuin EM-kisoissa viidenneksi. Olympiavuosi 1968 ei tuonut kuitenkaan mitalimenestystä. EM-kisoissa sijoitus oli 9. ja MM-kisoissa 12. Grenoblen talviolympialaisissa Stianssen luisteli 1 500 metrillä parhaan olympialaissijoituksensa eli oli seitsemäs. 5 000 metrillä sijoitus oli 11. Seuraavana vuonna 1969 Stianssen kilpaili ja sijoittui EM-kisoissa yhdeksänneksi ja MM-kisoissa 10:nneksi. Stiansen yritti ja pääsi vielä Norjan olympiajoukkueeseen Sapporon vuoden 1972 kisoihin, joissa hän sijoittui 1 500 metrillä 11:nneksi. Svein-Erik Stiansen luisteli 13.–14. tammikuuta 1968 Italian Madonna di Campigliossa yhteispisteiden maailmanennätyksen 176,982 sarjalla 41,8 – 7.27,6 – 2.07,7 – 15.57,1 eli alle Alankomaiden Kees Verkerkin ennätyksen. Stianssenin ennätys ei säilynyt kuitenkaan kauan ME:nä, sillä Länsi-Saksan Günter Traub rikkoi sen Inzellissä. Uransa jälkeen Stiansen oli johtajana perustettaessa 1970-luvun alussa pikaluistelijoiden omaa ammattilaissarjaa. Myöhemmin hän toimi 1990-luvulla Norjan hiihtoliiton johtotehtävissä. Hänen poikansa on tunnettu 1990-luvulla kansainvälistä menestystä saavuttanut alppihiihtäjä Tom Stiansen. == Henkilökohtaiset ennätykset == * 500 metriä: 40,5 * 1 000 metriä: 1.20,7 * 1 500 metriä: 2.05,2 * 3 000 metriä: 4.21,8 * 5 000 metriä: 7.27,6 * 10 000 metriä: 15.41,6 ==Lähteet== Luokka:Norjalaiset pikaluistelijat Luokka:Norjalaiset urheiluvaikuttajat Luokka:Vuonna 1942 syntyneet Luokka:Elävät henkilöt
Vickers Vimy

Vickers Vimy (F.B.27) oli brittiläinen kaksitasoinen raskas pommikone. Konetyypin tuotanto alkoi vasta ensimmäisen maailmansodan loppupuolella, ja se oli eräs raskaimpia (tyhjäpaino 3 222 kg ja suurin lentoonlähtöpaino 4 937 kg) luokassaan. Vickers Vimyllä tehtiin ensimmäinen Atlantin valtameren ylityslento vuonna 1919. Sen tekivät John Alcock ja Arthur Brown. Vimy- koneilla tehtiin muitakin ennätyslentoja ja vastaavia saavutuksia. Kone saattoi kuljettaa 1 124 kg pommeja.http://www.raf.mod.uk/history/vickersvimy.cfm (Viitattu 10.3.2015) Puolustusaseistuksena siinä olivat niin kutsutulle Scarffin kehälle asennetut 7,7 mm Lewis-konekiväärit, joita oli kaksi. Toinen sijaitsi keulan etuampumossa ja toinen keskellä rungon päällä. Rolls-Royce Eagle VIII -moottorit olivat kukin teholtaan 360 hv (268 kW), ja niitä oli 2 kpl. Koneen kantama oli noin 1 450 km ja huippunopeus 160 km/h. Sodan päätyttyä useita tyypin pommikoneita muunnettiin matkustajakäyttöön siviili-ilmailuun. ==Lähteet== *Munson, Kenneth: Ensimmäisen maailmansodan pommittajat, sekä partio- ja tiedustelukoneet. Suom. Eero Mänttäri. Otava, Helsinki, 1969 ===Viitteet=== ==Aiheesta muualla== *http://www.raf.mod.uk/history/vickersvimy.cfm *http://www.flugzeuginfo.net/acdata_php/acdata_vickers_vimy_en.php *http://www.sciencemuseum.org.uk/objects/aeronautics/1919-476.aspx *http://www.militaryfactory.com/aircraft/detail.asp?aircraft_id=836 *http://www.airwaysmuseum.com/Vickers%20Vimy%20G-EAOU.htm *http://ngm.nationalgeographic.com/ngm/vimy/historicalflights.html *http://www.vimy.org/ Luokka:Vickersin ilma-alukset Luokka:Brittiläiset pommikoneet Luokka:Brittiläiset matkustajalentokoneet
Jääkiekko talviolympialaisissa 2018 – naisten karsinnat

Jääkiekon naisten olympiakarsinnat vuoden 2018 Pyeongchangin turnaukseen alkoivat lokakuussa 2016. Karsintojen lopputurnaukset pelattiin helmikuussa 2017. == Karsinnat läpäisseet joukkueet == Kilpailu Päivämäärä Paikka Kilpailupaikkoja Kilpailupaikan lunastaneet Maailmanranking vuonna 2016: Maailmanmestaruuskisat vuonna 2016 Maailmanmestaruuskisat vuonna 2015 Olympiakisat vuonna 2014 Maailmanmestaruuskisat vuonna 2013 kevät 2016 – 5 Olympiakarsintaturnaus 9.–12. helmikuuta 2017 1 Olympiakarsintaturnaus 9.–12. helmikuuta 2017 1 Isäntämaa 19. syyskuuta 2014 – 1 Yhteensä 8 == 1. kierros == 1\. kierroksen karsintaturnaus pelattiin 7.–9. lokakuuta 2016. === Lohko J === http://reports.iihf.hockey/Hydra/620/IHW620000_FINAL_RANKING_1_0.pdf ] == 2. kierros == 2\. kierroksen karsintaturnaus pelattiin 3.–6. marraskuuta 2016. === Lohko G === http://reports.iihf.hockey/Hydra/622/IHW622000_FINAL_RANKING_1_0.pdf === Lohko H === http://reports.iihf.hockey/Hydra/621/IHW621000_FINAL_RANKING_1_0.pdf == 3. kierros == 3\. kierroksen karsintaturnaus pelattiin 15.–18. joulukuuta 2016. === Lohko E === http://reports.iihf.hockey/Hydra/625/IHW625000_FINAL_RANKING_1_0.pdf === Lohko F === http://reports.iihf.hockey/Hydra/624/IHW624000_FINAL_RANKING_1_0.pdf == Karsinnan lopputurnaus == Karsinnan lopputurnaus pelattiin 9.–12. helmikuuta 2017. === Lohko C === http://reports.iihf.hockey/Hydra/627/IHW627000_FINAL_RANKING_1_0.pdf === Lohko D === http://reports.iihf.hockey/Hydra/626/IHW626000_FINAL_RANKING_1_0.pdf == Lähteet == * IIHF: 2018 Olympic Winter Games * Olympic qualification format set naisten karsinnat
Ateenan ensimmäinen hautausmaa

Ateenan ensimmäinen hautausmaa () on Ateenan merkittävin hautausmaa. Se sijaitsee Metsin kaupunginosassa kaupungin keskustan eteläpuolella. Hautausmaa muodostaa suurikokoisen, hyvinhoidetun puistomaisen alueen. Hautausmaa perustettiin vuonna 1837 ja se oli nimensä mukaisesti nykyaikaisen Ateenan ensimmäinen hautausmaa. Siitä tuli pian ennen kaikkea tunnettujen henkilöiden hautapaikka. Sinne on haudattu sekä merkittäviä kreikkalaisia henkilöitä että ulkomaisia filhelleenejä. Monet merkkihenkilöiden haudoista ovat suurikokoisia mausoleumeja. Monet vanhimmista ja monumentaalisimmista haudoista ovat heti hautausmaan sisäänkäynnin lähellä. Hautausmaalla ovat Ágioi Theódoroi sekä Ágios Lázaros -kirkot. == Tunnettuja haudattuja == * Geórgios Avérof, filantrooppi ja liikemies * Sotiría Béllou, laulaja * Giannoúlis Chalepás, kuvanveistäjä * Richard Church, kenraali * Jules Dassin, elokuvaohjaaja * Odysséas Elýtis, runoilija * Dimítrios Farmakópoulos, taidemaalari * Adolf Furtwängler, arkeologi * Humphrey Jennings, elokuvatuottaja * Geórgios Kafantáris, pääministeri * Mános Katrákis, näyttelijä * Theódoros Kolokotrónis, kenraali ja poliitikko * Maríka Kotopoúli, näyttelijä * Vasílis Logothetídis, näyttelijä * Oréstis Makrís, näyttelijä * Melína Merkoúri, laulaja * Andréas Michalakópoulos, poliitikko * Dimítris Mitropános, laulaja * Dimítris Mitrópoulos, kapellimestari, pianisti ja säveltäjä * Kostís Palamás, runoilija * Aléxandros Panagoúlis, poliitikko ja runoilija * Andréas Papandréou, pääministeri * Geórgios Papandréou, pääministeri * Katína Paxinoú, näyttelijä * Demis Roussos, laulaja * Alékos Sakellários, ohjaaja * Ríta Sakellaríou, laulaja * Heinrich Schliemann, arkeologi ja Troijan kaivaja * Giórgos Seféris, Nobel-palkittu runoilija ja diplomaatti * Ángelos Sikelianós, runoilija ja näytelmäkirjailija * Charílaos Trikoúpis, pääministeri * Vasílis Tsitsánis, säveltäjä * Thanásis Véngos, näyttelijä * Sofía Vémpo, laulaja * Alíki Vougioukláki, näyttelijä * T. H. White, kirjailija * Emmanouíl Xánthos, Filikí Etaireían perustaja * Níkos Xyloúris, laulaja ja säveltäjä * Ernst Ziller, arkkitehti * Xenofón Zolótas, pääministeri == Lähteet == == Aiheesta muualla == Luokka:Ateenan puistot Luokka:Kreikan hautausmaat
Ateenan kansallinen observatorio

Ateenan kansallinen observatorio (, , NOA) on Ateenassa Kreikassa toimiva tutkimusinstituutti. Se on perustettu vuonna 1842 ja se on Kreikan vanhin edelleen toiminnassa oleva tutkimuslaitos. == Instituutit == Ateenan kansallinen observatorio jakaantuu kolmeen instituuttiin: * Tähtitieteen instituutti (Ινστιτούτο Αστρονομίας, Αστροφυσικής, Διαστημικών Εφαρμογών & Τηλεπισκόπησης, ΙΑΑΔΕΤ / Institute for Astronomy, Astrophysics, Space Applications and Remote Sensing, IAASARS) * Ympäristöntutkimuksen ja kestävän kehityksen instituutti ( Ινστιτούτο Ερευνών Περιβάλλοντος και Βιώσιμης Ανάπτυξης, ΙΕΠΒΑ) / Institute for Environmental Research and Sustainable Development, IERSD) * Geodynamiikan instituutti (Γεωδυναμικό Ινστιτούτο, ΓΙ / Institute of Geodynamics, GI) == Observatoriot == Observatorion vanha rakennus sijaitsee siitä nimensä saaneessa Asteroskopeíon kaupunginosassa Ateenan Agoran eteläpuolella (). Observatorio on valmistunut vuonna 1846. Se edustaa uusklassista arkkitehtuuria ja sen suunnitteli arkkitehti Theophil Hansen. Se oli kaupunkiin monia merkittäviä uusklassisia rakennuksia myöhemmin suunnitelleen Hansenin varhaisia töitä. Rakennus on ristinmuotoinen ja sen sakarat osoittavat pääilmansuuntiin. Rakennuksen keskellä on kupoli teleskooppia varten. Nykyisin vanhassa observatoriossa toimii astrogeofyysinen museo. Ateenan keskuspaikan lisäksi instituutilla on kolme tutkimusasemaa: * Koufoún tähtitieteellinen asema Pentéli-vuoren Koufoú-kukkulalla (Lófos Koufoú) Pentélissä Ateenan koillispuolella (). * Kryonérin tähtitieteellinen asema Kyllíni-vuorella lähellä Sikyónaa pohjoisella Peloponnesoksella. (). * Chelmóksen observatorio (Helmoksen observatorio) Chelmós- eli Aroánia-vuorilla lähellä Kalávrytaa pohjoisella Peloponnesoksella (). == Lähteet == == Aiheesta muualla == * Εθνικό Αστεροσκοπείο Αθηνών - National Observatory of Athens. Instituutin verkkosivut. Luokka:Ateenan rakennukset ja rakennelmat Luokka:Kreikan tiede ja tekniikka
Eläinfysiologia

Eläinfysiologia on eläinten elintoimintoja tutkiva tieteenala. Elintoimintoja tutkitaan sekä solu-, kudos-, elin- että eliötasolla. Eläinfysiologiaan kuuluvat elinten, kudosten ja elintoimintojen sopeutuminen erilaisiin oloihin, elintoimintojen säätely ja elintoimintojen muuttuminen evoluution myötä. Eläinfysiologiaan liittyvät useat muut fysiologian alueet, kuten soluja, hermoja, aisteja, aineenvaihduntaa ja lisääntymistä käsittelevät fysiologian alueet. Muita eläinfysiologiaa sivuavia tieteitä ovat eläinekologia, solubiologia, biokemia ja biofysiikka. == Lähteet == Luokka:Eläintiede Luokka:Fysiologia
Panathinaïkó-stadion

Panathinaïkó-stadion (, Panateenalainen stadion, ”Kaikkien ateenalaisten stadion”) eli Kallimármaro (Καλλιμάρμαρο, ”Kaunismarmorinen”) on urheilustadion Ateenassa Kreikassa. Stadion on maailman vanhimpia urheilustadioneita ja se on rakennettu Ateenan antiikin aikaisen stadionin raunioiden paikalle nykyaikaisia olympialaisia varten. == Historia == Alkuperäistä antiikin aikaista stadionia käytettiin Panathenaia-juhlaan kuuluneissa kisoissa. Kisoja on järjestetty viimeistään vuodesta 566/565 eaa. lähtien. Stadion oli alun perin puurakenteinen ja rakennettu luonnonlaaksoon Ardettos- ja Agra-kukkuloiden väliin Ilissos-joen etelärannalle. Vuonna 329 eaa. stadion rakennettiin uudestaan Lykurgos Ateenalaisen johdolla. Tuolloin se käsitti suoran yhden stadionin mittaisen juoksuradan. Vuonna 140 stadion rakennettiin kokonaan Pentelikon-vuoren marmorista Herodes Atticuksen kustantamana. Samalla siihen rakennettiin kaareva pää ja juoksuradan pituus kaksinkertaistui. Roomalaisella ajalla stadionia käytettiin myös gladiaattorinäytäntöihin. Antiikin ajan päätyttyä stadion jäi käytöstä, sillä kisat nähtiin kristillisellä keskiajalla osana pakanallista kulttuuria ja uskontoa. Stadionin marmorit käytettiin uudelleen muihin rakennuksiin tai poltettiin kalkiksi. Stadionin osia löydettiin arkeologisissa kaivauksissa vuonna 1836. Se päätettiin rakentaa uudestaan antiikin aikaiselle paikalle ja mahdollisimman samannäköiseksi. Nykyisessä rakennuksessa ei kuitenkaan ole jäljellä käytännössä mitään alkuperäisiä osia. Stadionia käytettiin jo niin kutsutuissa Zappaan olympialaisissa vuosina 1870 ja 1875. Lopullinen ennallistus perustui Ernst Zillerin paikalla tekemiin tutkimuksiin. Varsinaisena arkkitehtina toimi Anastásios Metaxás. Stadion oli vuoden 1896 kesäolympialaisten pääpaikka, vaikka se olikin tuolloin vielä keskeneräinen. Lopullisesti se valmistui vuoden 1906 välikisojen käyttöön. Stadion kunnostettiin uudelleen vuosina 2003–2004. Vuoden 2004 kesäolympialaisissa stadion toimi jousiammuntakenttänä sekä maratonjuoksun maalina. == Rakennus ja käyttö == Nykyinen stadion on rakennettu alkuperäisen tavoin kokonaan Pentelikon-vuoren marmorista. Stadion noudattaa antiikin aikaisten stadioneiden hevosenkenkämuotoa, koska se rakennettiin ennen kuin nykyaikaisten stadioneiden mitat standardoitiin. Koko rakennuksen pituus on noin 255 metriä ja leveys noin 128 metriä. Nykyisen juoksuradan pituus on noin 420 metriä. Stadionilla on paikkoja 60 000 hengelle. Stadionilla järjestetään nykyisin monenlaisia tilaisuuksia. Se on myös vuosittain lokakuussa juostavan Ateenan maratonin maali. Rakennus on yksi Ateenan suosituimpia turistinähtävyyksiä. == Lähteet == == Aiheesta muualla == * Παναθηναϊκό Στάδιο - Panathenaic Stadium. Stadionin verkkosivut. Luokka:Antiikin Ateenan rakennukset ja rakennelmat Luokka:Antiikin Kreikan stadionit Luokka:Ateenan urheilu Luokka:Olympiastadionit Luokka:Kesäolympialaiset 1896 Luokka:Kesäolympialaiset 1906 Luokka:Uudelleenrakennetut rakennukset ja rakennelmat
Pýrgos Athinón

Pýrgos Athinón (, ”Ateenan torni”; transl. myös Pirgos Athinon; usein Athens Towers) on kahden korkean tornitalon kokonaisuus Ateenassa Kreikassa. Pýrgos Athinón 1 on Ateenan ja koko Kreikan korkein rakennus ja maan ainoa pilvenpiirtäjä. Sen korkeus on 103 metriä ja siinä on 28 kerrosta. Sen vieressä sijaitseva matalampi Pyrgos Athinón 2 on korkeudeltaan 65 metriä ja siinä on 15 kerrosta. Rakennukset sijaitsevat Ampelókipoin kaupunginosassa itäisessä Ateenassa. Niissä toimii useita eri yrityksiä, kuten pankkeja. == Lähteet == Luokka:Ampelókipoi Luokka:Ateenan rakennukset ja rakennelmat Luokka:Pilvenpiirtäjät
Kapenemisluokka

Kapenemisluokka (myös runkomuotohttp://www.puuproffa.fi/PuuProffa_2012/7/puun- kasvu/tilavuuskasvu ) on puun rungon läpimitan erotus kahdelta eri korkeudelta. Sitä käytetään kuvaamaan rungon muotoa sekä tunnuksena puun kuutiomäärää arvioitaessa.Facta, osa 4, palsta 628 Mitä sylinterimäisemmäksi rungon muoto kehittyy, sitä parempi on kapenemisluokka. == Lähteet == Luokka:Metsätieteet
Kasvitalit

Kasvitali on kasvirasvaa, jota saadaan puristamalla siemenistä. Yleisimpiä kasvitaleja ovat mafura-, malabar- ja sabiumtali.Facta, 4. osa, palsta 430 Se on erittäin kovaa rasvaa ja kynttiläteollisuuden raaka-aine.Otavan Iso Fokus, 3. osa, s. 1698 == Lähteet == Luokka:Ravintorasvat
Katakreesi

Katakreesi (kreik. κατάχριση, 'väärinkäyttö') on sanan käyttöä merkityksessä, joka on ristiriidassa sen varsinaisen merkityksen kanssa, vertauskuvallisen sanonnan väärää käyttöä tai eri vertauskuvien sekoittamista. Esimerkkinä katakreesista voidaan mainita vaikkapa punainen musteFokus, osa 3, s. 1701 tai hänen elämänlankansa sammuiFacta, osa 4, palsta 739. == Katso myös == * Oksymoron == Lähteet == Luokka:Kielitiede
Villa Castellin helikopterionnettomuus

Villa Castellin helikopterionnettomuus tapahtui lähellä Villa Castellia La Riojan maakunnassa Luoteis-Argentiinassa 9. maaliskuuta 2015, kun noin sadan metrin korkeudessa lentäneet kaksi helikopteria törmäsivät toisiinsa tuntemattomasta syystä tositelevisio-ohjelman kuvauksissa. Onnettomuudessa kuoli kymmenen ihmistä, mukaan lukien nyrkkeilijä Alexis Vastine, purjehtija Florence Arthaud ja uimari Camille Muffat. ==Lähteet== Luokka:Lento- onnettomuudet Argentiinassa Luokka:Vuoden 2015 lento-onnettomuudet
Kangasalan pääkirjasto

Kangasalan pääkirjasto on Kangasalan keskustassa sijaitseva kirjasto. Uusi kirjastotalo otettiin käyttöön vuonna 2010 ja kirjaston osana on peruskorjattuja vanhan kirjaston tilojaPääkirjaston rakennushanke 2008-2010, Kangasalan kunta . Tilojen ulkoasua ja toiminnallisuutta on uudistettu vuosina 2022-2024. Kirjastoon kuuluu taidetila TerraTaidetila Terra, Kangasalan kunta. Kirjastosta on kulkuyhteys Kangasala-taloon. Kangasalla toimii kirjastoauto Kotikujan Konsta ja seuraavat lähikirjastot: * Kuhmalahden kirjasto * Sahalahden kirjasto * Vatialan kirjasto Kangasalla on ollut kirjasto vuodesta 1862 lähtienKrista Kaitasuo: Historiikki täynnä mehukkaita tarinoita; Sydän- Hämeen Lehti 13.10.2013. == Lähteet == Pääkirjasto Luokka:Suomen kunnan- ja kaupunginkirjastot Luokka:Kuohunlahti Luokka:Kangasalan kulttuuri
Linja 2 (Soulin metro)

Soulin metron linja 2 (, pääkaupunkialueen sähkörautatien linja 2) on silmukanmuotoinen linja Soulin metrossa, Etelä-Koreassa. Se on Soulin metron käytetyin linja ja maailman toiseksi pisin silmukka Pekingin metron linjan 10 jälkeen. == Päälinja == Aseman numero Aseman nimi Suomi Aseman nimi Hangul Aseman nimi Hanja Vaihto Pituus (km) Kokonaispituus (km) Sijainti 201 Kaupungintalo 시청 市廳 \--- 0,0 Soul Jung 202 Euljiro 1-ga 을지로입구 乙支路入口 0,7 0,7 203 Euljiro 3-ga 을지로3가 乙支路3街 0,8 1,5 204 Euljiro 4-ga 을지로4가 乙支路4街 0,6 2,1 205 Dongdaemunin historia & kulttuuri-puisto 동대문역사문화공원 東大門歷史文化公園 1,0 3,1 206 Sindang 신당 新堂 0,9 4,0 207 Sangwangsimni 상왕십리 上往十里 0,9 4,9 Seongdong 208 Wangsimni (Seongdong-gun virasto) 왕십리 (성동구청) 往十里 (城東區廳) 0,8 5,7 209 Hanyang-yliopisto 한양대 漢陽大 1,0 6,7 210 Ttukseom 뚝섬 뚝섬 1,1 7,8 211 Seongsu 성수 聖水 (Seongsu) 0,8 8,6 212 Konkuk-yliopisto 건대입구 建大入口 1,2 9,8 Gwangjin 213 Guui (Gwangjin-gun virasto) 구의 (광진구청) 九宜 (廣津區廳) 1,6 11,4 214 Gangbyeon (Dongseoulin linja-autoterminaali) 강변 (동서울터미널) 江邊 (東서울터미널) 0,9 12,3 215 Jamsillaru 잠실나루 蠶室나루 1,8 14,1 Songpa 216 Jamsil (Songpa-gun virasto) 잠실 (송파구청) 蠶室 (松坡區廳) 1,0 15,1 217 Jamsilsaenae 잠실새내 蠶室새내 1,2 16,3 218 Urheilukompleksi 종합운동장 綜合運動場 1,2 17,5 219 Samseong (World Trade Center Soul) 삼성 (무역센터) 三成 (貿易센터) 1,0 18,5 Gangnam 220 Seolleung 선릉 宣陵 1,3 19,8 221 Yeoksam 역삼 驛三 1,2 21,0 222 Gangnam 강남 江南 0,8 21,8 223 Soulin kansallinen koulutuksen yliopisto (tuomioistuin ja syyttäjävirasto) 교대 (법원·검찰청) 敎大 (法院·檢察廳) 1,2 23,0 Seocho 224 Seocho 서초 瑞草 0,7 23,7 225 Bangbae 방배 方背 1,7 25,4 226 Sadang 사당 舍堂 1,6 27,0 Dongjak 227 Nakseongdae 낙성대 落星垈 1,7 28,7 Gwanak 228 Soulin kansallinen yliopisto (Gwanak-gun virasto) 서울대입구 (관악구청) 서울大入口 (冠岳區廳) 1,0 29,7 229 Bongcheon 봉천 奉天 1,0 30,7 230 Sillim 신림 新林 1,1 31,8 231 Sindaebang 신대방 新大方 1,8 33,6 Dongjak 232 Guron digitaalinen kompleksi 구로디지털단지 九老디지털團地 1,1 34,7 Guro 233 Daerim (Guro-gun virasto) 대림 (구로구청) 大林 (九老區廳) 1.1 35.8 234 Sindorim 신도림 新道林 (Sinjeong) 1,8 37,6 235 Mullae 문래 文來 1,2 38,8 Yeongdeungpo 236 Yeongdeungpo-gun virasto 영등포구청 永登浦區廳 0,9 39,7 237 Dangsan 당산 堂山 1,1 40,8 238 Hapjeong 합정 合井 2,0 42,8 Mapo 239 Hongik-yliopisto 홍대입구 弘大入口 1,1 43,9 240 Sinchon 신촌 新村 1,3 45,2 241 Ewha naisten yliopisto 이대 梨大 0,8 46,0 242 Ahyeon 아현 阿峴 0,9 46,9 243 Chungjeongno (Kyonggi-yliopisto) 충정로 (경기대입구) 忠正路 (京畿大入口) 0,8 47,7 Seodaemun 201 Kaupungintalo 시청 市廳 1,1 48,8 Jung == Seongsun haara == Aseman nimi Aseman numero Aseman nimi Suomi Aseman nimi Hangul Aseman nimi Hanja Vaihto Pituus km Kokonaispituus Sijainti 211 Seongsu 성수 聖水 (päälinja) \--- 0,0 Soul Seongdong 211-1 Yongdap 용답 龍踏 2,3 2,3 211-2 Sindap 신답 新踏 1,0 3,3 211-3 Yongdu (Dongdaemun-gun virasto) 용두 (동대문구청) 龍頭 (東大門區廳) 0,9 4,2 Dongdaemun 211-4 Sinseol-dong 신설동 新設洞 (2017) 1,2 5,4 == Sinjeongin haara == Aseman nimi Aseman numero Aseman nimi Suomi Aseman nimi Hangul Aseman nimi Hanja Vaihto Pituus km Kokonaispituus Sijainti 234 Sindorim 신도림 新道林 (päälinja) \--- 0,0 Soul Guro 234-1 Dorimcheon 도림천 道林川 1,0 1,0 234-2 Yangcheon-gun virasto 양천구청 陽川區廳 1,7 2,7 Yangcheon 234-3 Sinjeongnegeori 신정네거리 新亭네거리 1,9 4,6 234-4 Kkachisan 까치산 까치山 1,4 6,0 Gangseo Luokka:Soulin metro
Contres (Loir-et-Cher)

Contres on entinen kunta Ranskassa Loir-et-Cherin departementissa Centre-Val de Loiren alueella. Se sijaitsee Loirelaakson linna-alueella (Châteaux de la Loire).Paris-Nice 2015 Nykyään se on kuntaliitoksen myötä osa Le Controis-en- Solognen kuntaa. Insee ==Lähteet== ==Aiheesta muualla== Luokka:Ranskan entiset kunnat Luokka:Loir-et-Cher
Tortola

Tortola on Brittiläisten Neitsytsaarten pinta-alaltaan ja asukasluvultaan suurin saari. Saarella on noin 23 900 asukasta ja siellä sijaitsee Brittiläisten Neitsytsaarten pääkaupunki Road Town. == Maantiede == Tortola sijaitsee noin sata kilometriä Puerto Ricosta itään. Saari on vuoristoinen ja 19 kilometriä pitkä ja 5 kilometriä leveä. Saaren pinta-ala on 54 neliökilometriä. Saari on tuliperäinen ja sen korkein kohta on 543 metriä korkea Mount Sage. == Lähteet == == Aiheesta muualla == Luokka:Brittiläiset Neitsytsaaret Luokka:Englannin entiset siirtomaat
Karlovy Varyn lääni

Karlovy Varyn lääni () on yksi Tšekin kolmestatoista läänistä. Se on Tšekin läntisin lääni, ja sen pinta-ala on 3 315 neliökilometriä. Vuoden 2020 arvion mukaan Karlovy Varyn läänissä asui 294 664 asukasta. Läänin pääkaupunki on Karlovy Vary. Karlovy Varyn lääni tunnetaan kylpyläkaupungeistaan, joita ovat pääkaupunki Karlovy Varyn lisäksi Mariánské Lázně, Františkovy Lázně, Lázně Kynžvart ja Jáchymov. Matkailu on yksi alueen tärkeimmistä elinkeinoista. == Katso myös == * Tšekin NUTS-aluejako == Lähteet == == Aiheesta muualla == *
Irma (täsmennyssivu)

Irma voi tarkoittaa ainakin seuraavia: * Irma, naisen etunimi * Irma, Tuula- Liina Variksen romaani vuodelta 2008 * ”Irma”, Georg Malmsténin iskelmä vuodelta 1931 * Irma, kunta Brescian maakunnassa Italiassa * Irma, vodkasta, omenalikööristä ja sitruunalimonadista valmistettu drinkki * 177 Irma, asteroidi * M/S Irma, vuonna 1968 Ahvenanmerellä uponnut suomalainen rahtialus * Taifuuni Irma, Tyynellämerellä ja Itä-Aasiassa marraskuussa 1981 riehunut hirmumyrsky * Hurrikaani Irma, Atlantilla ja Karibianmerellä syyskuussa 2017 riehunut hirmumyrsky * Teatteri Reipas Irma, helsinkiläinen teatteri.
Praise to Helsinki

Praise to Helsinki on Eddie Boydin albumi vuodelta 1970. == Kappaleet == Kaikki kappaleet kirjoittanut Eddie Boyd. === A-puoli === # # # # === B-puoli === # * # # # == Muusikot == * Willy Donnie – basso * Eddie Hunton – rummut * Eddie Boyd – laulu, kosketinsoittimet == Aiheesta muualla == * Praise to Helsinki discogs.com -sivustolla * Albumi Fono.fi:in tietokannassa == Lähteet == Luokka:Eddie Boydin albumit Luokka:Love Recordsin albumit Luokka:Vuoden 1970 albumit Luokka:Yhdysvaltalaiset bluesalbumit
DDT Jazzband (albumi)

DDT Jazzband on DDT Jazzbandin esikoisalbumi vuodelta 1970. == Kappaleet == === A-puoli === # # # # === B-puoli === # * # # === CD-uusintapainos === # * # # # == Muusikot == * Fred Andersson – klarinetti * Rick Wahlstein – trumpetti * Nalle Nyman – klarinetti, sopraanosaksofoni * Sven Svärd – pasuuna * Timo Peltoniemi – banjo * Christer Sandell – piano * Pentti Mutikainen – kontrabasso * Christian Schwindt – rummut * Jussi Raittinen – laulu (kappaleet 2, 6 ja 10) * Jussi Valto – tuuba (kappaleet 5 ja 9) * Herbert Katz – banjo (kappaleet 10 ja 11) == Aiheesta muualla == * DDT Jazzband discogs.com -sivustolla * Albumi Fono.fi:in tietokannassa == Lähteet == Luokka:Love Recordsin albumit Luokka:Vuoden 1970 esikoisalbumit Luokka:Suomalaiset jazzalbumit